ยะลาแปรรูป"ทุเรียนทอด" เพิ่มมูลค่า สร้างงาน สร้างรายได้
หอมกรุ่น ทุเรียนทอดกรอบ  ผลิตภัณฑ์แปรรูป เพิ่มราคาผลผลิต ที่”เจ๊อู๋” แม่ค้ารับทอดทุเรียน ขายปลีก-ส่ง ชาวจังหวัดระยอง ได้มาเปิดร้านรับทอดทุเรียน ขายปลีก-ส่ง ที่บริเวณหน้าตลาดเกษตร อบจ. ยะลา  4 แยกมลายูบางกอก  แต่ละวัน ก็จะเห็นคนในร้านมีอยู่เกือบ 10 คน จะง่วนอยู่กับการผ่า แกะ ปอก ปาดขาวนำเม็ดออก ฝานทุเรียนและนำเข้าเครื่องสไลด์ จนมาถึงการนำทุเรียนไปทอดในกระทะ ซึ่งจะมีกระทะสำหรับทอด 3 กระทะ  ใช้เวลาไม่นาน  ประมาณ 5  นาที พลิกไปมา ทุเรียนทอดสีเหลืองสวยซึ่งผสมกับเกลือ ก็จะถูกยกขึ้นมาซับน้ำมัน ตั้งให้เย็น  เพื่อรอบรรจุถุงส่งขายทั้งปลีกและส่ง  ลูกจ้างในร้าน บอกว่า ในช่วงฤดูทุเรียน ก็จะมานั่งผ่าทุเรียนตลอดทั้งวัน เช้าถึงเย็น หารายได้เสริม รายได้ดีวันละถึง 500-600 บาทส่วนการขายนั้น แต่ละวันก็จะมีลูกค้าแวะเวียนกันมาซื้อที่ร้านอย่างต่อเนื่อง  ทั้งนำไปรับประทานเอง รวมถึงแม่ค้า ที่มารับซื้อถุงใหญ่ เพื่อไปขายต่อ  ผู้ที่ชื่นชอบรับประทานทุเรียนทอด บอกว่า หลังจากได้ซื้อไปชิมครั้งแรกก็ติดใจ อร่อย เค็มๆ  มันๆ ก็จะกลับมาซื้ออีก ซื้อไปกินเองและซื้อไปเป็นของฝากด้วย ราคาก็ไม่แพงมาก ตามเกรดของทุเรียนทอด เกรด A แผ่นใหญ่ๆ เต็มๆ กก.ละ 800 บาท ครึ่งกิโล 450 บาท ส่วนเกรด B  กก.ละ 500 บาทนางวรรณา มีลาภ ชาว อำเภอแกลง จังหวัดระยอง บอกว่า ทำทุเรียนทอดมานานแล้ว  กว่า 8 ปี เมื่อก่อนก็ทำทุเรียนลูกส่งเข้าบริษัท ต่อมาก็ปรับเปลี่ยนนำมาแปรรูปด้วยเพิ่มมูลค่าให้กับทุเรียน  โดยตนเองเป็นชาวจังหวัดระยอง เมื่อถึงหน้าทุเรียน ก็จะลงพื้นที่มาเปิดรับซื้อทุเรียนและแปรรูป ทอดทุเรียนปีละครั้ง สำหรับทุเรียนที่นำมาทำ ก็จะเป็นทุเรียนจัมโบ้ พวกตกเกรด เอามาแปรรูปเป็นทุเรียนทอด จะได้ราคาขึ้นมาหน่อยหนึ่ง เพราะตอนนี้ทุเรียนส่งออกไม่ค่อยได้ช่วงโควิด จีนไม่ค่อยรับช่วงนี้ก็ไม่ได้ส่งเลย นำมาทอดขาย  ได้ช่วยเหลือชาวสวนด้วย รวมไปถึงคนที่ไม่มีงานทำจะได้มีรายได้ พอทุเรียนยะลา หมดก็จะกกลับ ส่วนใหญ่ก็จะอยู่ที่ยะลา ประมาณ 3-4 เดือนสำหรับผู้ที่ชื่นชอบทุเรียนทอด ก็สามารถแวะเวียนไปซื้อได้ที่ ร้านทุเรียนทอด ”เจ๊อู๋” หน้าตลาด อบจ.ยะลา ตำบลสะเตงนอก อำเภอเมืองยะลา จังหวัดยะลา หรือสั่งซื้อได้ที่ 085-8792966 , 092-4591423